PATVIRTINTA

Vilniaus Antakalnio pradinės mokyklos

direktoriaus 2023 m. balandžio d. 17

įsakymu Nr. V - 71

# EKOLOGINĖS-EDUKACINĖS AKCIJOS ,,ŽEMĖ – MANO NAMAI 2023” NUOSTATAI

#

Pasaulinė Žemės diena minima kovo 20–21 d. šiomis dienomis ateina pavasario lygiadienis – dienos ir nakties ilgumas tampa vienodas visuose Žemės rutulio kampeliuose. Tarptautinę motinos Žemės dieną visas pasaulis mini balandžio 22 d.

Minint abi nuostabias pavasario šventes, Vilniaus Antakalnio pradinė mokykla kviečia visus neabejingus prisijungti prie ekologinės-edukacinės akcijos ,,Žemė – mano namai”. Šios akcijos metu raginame išeiti į lauką pasigrožėti gamtos stebuklais (laukai, parkai, pievos, miškai ir tt.) bei padaryti kilnų darbą – surinkti atliekas. Kartu mes galime daug!

##  I. BENDROSIOS NUOSTATOS

1. Akcija „Žemė – mano namai“ (toliau - Akcija) skirta Pasaulinei Žemės ir Tarptautinei motinos Žemės dienoms paminėti.
2. Akciją „Žemė – mano namai“ organizuoja Vilniaus Antakalnio pradinė mokykla.
3. Šie nuostatai reglamentuoja akcijos tikslus, uždavinius, rengėjus, dalyvius, laiką ir vietą, akcijos organizavimą, dalyvių apdovanojimą.
4. Akcijos nuostatai skelbiami interneto svetainėje Vilniaus Antakalnio pradinė mokykla <https://antakalniopradine.lt/> .

# II.TIKSLAS IR UŽDAVINIAI

1. **Akcijos tikslas** – plėtoti vaikų ir jaunimo domėjimąsi aplinka, ugdyti pilietiškumą, ekologinį sąmoningumą, skatinti vaikų ir bendruomenės įsitraukimą į aplinkosaugines veiklas artimiausioje aplinkoje.
2. **Uždaviniai**:
* šviesti visuomenę ekologinių problemų klausimais, ugdyti atsakomybės jausmą;
* skatinti bendruomeniškumą, empatiją, savo krašto gamtos pažinimą.

## III. DALYVIAI, REGISTRACIJA

1. Ekologinėje-edukacinėje akcijoje gali dalyvauti visi norintys (ikimokyklinių bei priešmokilinių įstaigų ugdytiniai, bendrojo lavinimo mokyklų 1–12 klasių mokiniai, kitų aukštųjų įstaigų dalyviai, šeimos, organizacijos, bendruomenės ir kt.) iki 2023 m. balandžio 28 d. atsiuntę jau įgyvendintos akcijos nuotraukas elektroniniu paštu zeme.mano.namai@gmail.com, prisistatant (nurodant: benduomenė, organizacija, įstaiga, klasė ar grupė).

## IV. VIETA IR LAIKAS

1. Akcija vyks 2023 m. balandžio 21–28 dienomis, jūsų pasirinktose vietose.
2. Informaciją apie akciją bei Jūsų atsiųstas nuotraukas bus galima rasti Vilniaus Antakalnio pradinės mokyklos interneto svetainėje adresu <https://antakalniopradine.lt/> bei Facebook puslapyje [Vilniaus Antakalnio](https://www.facebook.com/profile.php?id=100064993504429) [pradinė](https://www.facebook.com/profile.php?id=100064993504429) [mokykla](https://www.facebook.com/profile.php?id=100064993504429).

## V. AKCIJOS ORGANIZAVIMO TVARKA

1. Akcija vyks 2023 m. balandžio 21–28 dienomis.
2. Akcijos dalyviai pasirinktą dieną organizuoja išvyka/pasivaikščiojimą į parką/mišką/pievą/kiemą ar kitą vietą, kur renka atliekas.
3. Akcijos dalyviai siunčia po kelias nuotraukas – akimirkas, pasidalindami savo įspūdžiais el. paštu zeme.mano.namai@gmail.com iki 2023m. balandžio 28 d.

## VI. DALYVIŲ APDOVANOJIMAS

1. Ekologinės-edukacinės akcijos dalyviai apdovanojami padėkos raštais, kurie bus išsiųsti į paštą po akcijos pabaigos.

## VII. BAIGIAMOSIOS NUOSTATOS

1. Atsiųsdami nuotrauką sutinkate, kad nuotraukos bus publikuojamos <https://antakalniopradine.lt/> bei facebook paskyroje.